CELEX: 62019TN0507
Language: et
Date: 2019-07-15 00:00:00
Title: kohtuasi T-507/19: 15. juulil 2019 esitatud hagi — DH versus komisjon

2.9.2019   
            
            
               ET
            
            
               Euroopa Liidu Teataja
            
            
               C 295/84
            
         
      15. juulil 2019 esitatud hagi — DH versus komisjon
      (kohtuasi T-507/19)
      (2019/C 295/110)
      Kohtumenetluse keel: itaalia
      
         Pooled
      
      
         Hageja: DH (esindaja: advokaat E. Bonanni)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 13. septembri 2018. aasta otsus, sest sellega ei taandatud dr Xi võimalikust arstliku komisjoni moodustamise menetlusest, ja sellest tulenevalt määrata kohtuasju T-308/19 ja T-316/19 puudutavates menetlustes muu sõltumatu arst ja anda sellest viivitamatult teada;
               
            
                  —
               
               
                  mõista komisjonilt välja 500 000 eurot või muu summa, mida Üldkohus peab õiglaseks;
               
            
                  —
               
               
                  kohustada komisjoni teavitama Üldkohut ja/või hagejat sellest, kes on see usaldusväärne arst, kes tutvus hageja toimikuga tervikuna, jäädes ise anonüümseks, ja andis keelduva hinnangu hageja taotlusele saada raviteenuse hüvitist ühiseeskirjade artikli 10 alusel, mis käsitleb eelneva loa vajadust, mida taotletigi taotluses D/462/17;
               
            
                  —
               
               
                  igal juhul mõista kõik kohtukulud välja komisjonilt.
               
            
         Väited ja peamised argumendid
      
      Hagi põhjenduseks väidab hageja, et käesoleval juhtumil leidis arstliku komisjoni uuendamisel aset käitumine, mis ei vasta ametialase käitumise ega kutseeetika reeglitele.
      Mis puudutab hagejale väidetavalt tekkinud kahju, siis väidab hageja, et selle tekkimise põhjustasid: esiteks hilinemine menetlustes ja teiseks kõnealuse arsti käitumine, mis ei vastanud ametialase käitumise ega kutseeetika reeglitele ning toimingud, mis kahjustasid ohvri au ja väärikust ning institutsioonipoolsed tegematajätmised, arvestades, et käesoleva kohtuasja taustal on hageja 7. juuni 2000. aasta taotlus tunnistada, et tema kutsehaigus on süvenenud, ja kahes kohtuasjas: T-212/01 ja T-551/16 komisjoni kahjuks tehtud otsused.